Here is a page extracted from Wikipedia that may contain CSS, HTML, and a lot of unformatted text.

Title: Sobrecollida d'Alcanyiz
Content: A sobrecollida d'Alcanyiz yera una sobrecollida d'o Reino d'Aragón. Presentaba a particularidat de no tener unidat territorial en estar dividida en dos nuclios distintos. O nuclio occidental yera integrau por as localidaz d'Alfamén, Almonecir de la Sierra, Alpartil, L'Almunia de Donya Godina y Ricla. L'oriental, más extenso, s'extendeba arredol d'Alcanyiz. Dende ista sobrecollida se dominaban as vías que daban acceso a lo Baixo Ebro por Gandesa y a la costa de Castellón de la Plana por Moriella.

En o fogache de 1495, ista sobrecollida contaba con 4.268 fuegos.

As collidas que perteneixeban a la sobrecollida d'Alcanyiz seguntes as Corz de Zaragoza de 1446 yeran Aguaviva, Albalat de l'Arcebispe, Alcanyiz, Alcorisa, Arens de Ledón, Bezeit, Calazeit, Casp, Castelserás, Castellot, Cretas, Favara, La Fraixneda, Foz Espalda, La Chinebrosa, Íxar, Ledón, Maella, Mazalión, Molins, Mont-royo, Nonasp, Las Parras de Castellot, Penyarroya de Tastavins, Ráfals, Torrelconte, Torre d'Arcas y Val de Robres.

Vinclos externos
  Collidas del general en GEA
  Divisiones administrativas (Antonio Ubieto-Historia de Aragón)

Alcanyiz